TV2 Nord søger medvirkende til en ny serie om at bo i en opgang med mennesker, man ikke kender. Endnu.

Kender du egentlig din genbo, underbo og overbo? Til en ny serie søger TV2 Nord medvirkende, der vil deltage i et eksperiment, hvor de fysiske mure mellem mennesker nedbrydes for at skabe rammerne til, at nye relationer kan opstå. Måske er din nabo din nye bedste ven, du bare ikke kender? Det betyder ikke noget, om du bor alene, i et kollektiv, med din familie eller sammen med 3 undulater - vi vil bare gerne høre fra dig. De eneste krav er, at du skal bo i en opgang med minimum tre andre lejligheder, og at du har ingen eller et minimum af kontakt til de nuværende beboere.